Росахі

Ро́сахі — вёска ў Пружанскім раёне Берасьцейскай вобласьці. Уваходзіць у склад Хараўскага сельсавету. Знаходзіцца за 11 км на паўночны ўсход ад Пружанаў, 23 км ад чыгуначнай станцыі Аранчыцы на лініі Баранавічы — Берасьце. Мінуўшчына За расейскім часам — у Носкаўскай воласьці Пружанскага павету Гарадзенскай губэрні. На пачатку XX стагодзьдзя 86 жыхароў. У 1886 року 480 жыхароў, 34 двары, школа, піцейны дом. На пачатку XX стагодзьдзя 648 жыхароў. За польскім часам — сьпярша ў гміне Носкі, а з 1926 року — у гміне Руднікі Пружанскага павету Палескага ваяводзтва. Зь верасьня 1939 року ў складзе БССР, з 15 студзеня 1940 у Пружанскім раёне Берасьцейскай вобласьці. Насельніцтва XX стагодзьдзе: 1959 год — 696 жыхароў (перапіс); 1970 год — 552 жыхары; 1999 год — 256 жыхароў XXI стагодзьдзе: 2003 год — 244 жыхары, 121 двор; 2005 год — 229 жыхароў, 114 двароў; 2010 год — 175 жыхароў Транспарт Аўтамабільныя дарогі Н537 Харава — Скорцы і Н541 Харава — Бортнавічы — Жагалы. Турыстычная інфармацыя Страчаная спадчына Маёнтак Багуслаўцы (XIX стагодзьдзе) Асобы Францішак Ляхоцкі (1899—1988) — польскі паэт-эмігрант. Дзяцінства правёў у родавым маёнтку ў Росахах. Сэрафін Корчак-Міхалеўскі (нар. 1923) — беларускі і польскі паэт, філёзаф. Дзяцінства правёў у Росахах. Крыніцы Літаратура Гарады і вёскі Беларусі: Энцыклапедыя. Т. 4, кн. 2. Брэсцкая вобласць / рэдкал.: Г.П. Пашкоў (дырэктар) [і інш.]. — Менск: БелЭн, 2007. — 608 с.: іл. ISBN 978-985-11-0388-7.